

 LĒMUMS

Ādažos, Ādažu novadā

2024. gada 29. augustā **Nr.** **348**

**Par grozījumu Ādažu novada pašvaldības domes 2024. gada 29. februāra lēmumā Nr. 68 “Par publiskās privātās partnerības projekta “Jaunas izglītības iestādes izveide 1.-9. klasei” īstenošanu”**

Atbilstoši Ādažu novada pašvaldības domes 29.02.2024. lēmumam Nr. 68 “Par publiskās privātās partnerības projekta “Jaunas izglītības iestādes izveide 1.-9. klasei” īstenošanu”, tika organizēti iepirkumi tehniski ekonomiskā pamatojuma (turpmāk – TEP) “Jaunas izglītības iestādes 1. - 9. klasei izveidei un Ādažu vidusskolas darbības nodrošināšanai līdz jaunās izglītības iestādes darbības uzsākšanai” un publiskās un privātās partnerības finanšu un ekonomisko aprēķinu (turpmāk – FEA) jaunas izglītības iestādes izveidei izstrādei.

07.05.2024. izsludinot iepirkumu Nr. ĀNP 2024/13 “TEP izstrāde izglītības iestādei”, tika paredzēts, ka iepirkuma uzvarētājam būs jāizstrādā divi dokumenti – TEP un FEA, tomēr, ņemot vērā potenciālo pakalpojumu sniedzēju ierosinājumus, darba uzdevums tika precizēts un 27.06.2024. izsludinātajā iepirkumā Nr. ĀNP 2024/66 tika paredzēts, ka tiks izstrādāts viens dokuments – FEA, ietverot arī TEP piekritīgo informāciju.

Iepirkumā Nr. ĀNP 2024/66 tika saņemti trīs piedāvājumi, no kuriem lētākais bija SIA “PricewaterhouseCoopers” par 68 650,00 *euro* bez PVN.

Attīstības un projektu nodaļas 2024. gada budžeta tāmē TEP izstrādei bija paredzēti 30 000,00 *euro*. Lai varētu noslēgt līgumu ar iepirkuma uzvarētāju, papildu nepieciešami 53 066,50 *euro*, t.sk., 19 839,90 *euro* 2024. gadā, un 33 226,60 *euro* 2025. gadā.

Pamatojoties uz Publiskās un privātās partnerības likuma 14. panta trešās daļas 2. punktu, Pašvaldību likuma 4. panta pirmās daļas 4. un 7. punktu, 10. panta pirmās daļas 17. un 21. punktu, kā arī Finanšu komitejas 21.08.2024. atzinumu, Ādažu novada dome

**NOLEMJ:**

1. Veikt grozījumu Ādažu novada pašvaldības domes 29.02.2024. lēmumā Nr. 68 “Par publiskās privātās partnerības projekta “Jaunas izglītības iestādes izveide 1.-9. klasei” īstenošanu”, lemjošo daļu papildinot ar jaunu 2.1 punktu:

“2.1 Lēmuma 2.punkta izpildei atbalstīt papildu finanšu līdzekļu 53 066,50 *euro* apmērā iekļaušanu Attīstības un projektu nodaļas budžetā, t.sk., 2024. gada budžetā – 19 839,90 *euro* un 2025. gada budžeta tāmes projektā – 33 226,60 *euro*”.

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU